title: 2009/846/KE: Deċiżjoni tal-Kummissjoni tal- 20 ta’ Ottubru 2009 dwar il-konklużjoni ta’ ftehim amministrattiv bejn il-Kummissjoni Ewropea u l-Awtorità Ewropea ta’ Sorveljanza tal-GNSS fuq is-sigurtà u l-iskambju ta’ informazzjoni klassifikata

text:
               20.11.2009

               MT

               Il-Ġurnal Uffiċjali tal-Unjoni Ewropea

               L 306/39

         DEĊIŻJONI TAL-KUMMISSJONI
   tal-20 ta’ Ottubru 2009
   dwar il-konklużjoni ta’ ftehim amministrattiv bejn il-Kummissjoni Ewropea u l-Awtorità Ewropea ta’ Sorveljanza tal-GNSS fuq is-sigurtà u l-iskambju ta’ informazzjoni klassifikata
   (2009/846/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar implimentazzjoni ulterjuri tal-programmi Ewropej ta’ navigazzjoni bis-satellita (EGNOS u Galileo) (1), u b’mod partikolari l-Artikolu 13 tiegħu,
   billi:

               (1)

               Skont l-Artikolu 12(1) tar-Regolament (KE) Nru 683/2008, il-governanza pubblika taż-żewġ programmi tibbaża fuq il-prinċipju ta’ tqassim strett tal-kompetenzi bejn il-Komunità Ewropea, irrappreżentata mill-Kummissjoni, l-Awtorità Ewropea ta’ Sorveljanza tal-GNSS maħluqa bir-Regolament (KE) Nru 1321/2004 tal-Kunsill (2), u l-Aġenzija Spazjali Ewropea, bil-Kummissjoni tkun responsabbli mill-ġestjoni tal-programmi.

               (2)

               L-Artikolu 13 tar-Regolament (KE) Nru 683/2008, li jirrigwarda l-governanza tal-aspetti tas-sigurtà tal-programmi Ewropej ta’ navigazzjoni bis-satellita, jipprovdi b’mod partikolari li l-Kummissjoni tassigura l-ġestjoni tal-aspetti kollha li jirrigwardaw is-sigurtà taż-żewġ sistemi li jirriżultaw minn dawn il-programmi.

               (3)

               L-Artikolu 16 tal-istess Regolament jipprovdi li l-Awtorità Ewropea ta’ Sorveljanza tal-GNSS tassigura, f’dak li jirrigwarda s-sigurtà tal-programmi u f’konformità mal-linji gwida fformulati mill-Kummissjoni, l-approvazzjoni tas-sigurtà u l-operat taċ-ċentru tas-sigurtà Galileo.

               (4)

               Il-kompiti fdati kemm lill-Kummissjoni kif ukoll lill-Awtorità Ewropea tas-Sorveljanza tal-GNSS mid-dispożizzjonijiet imsemmija hawn fuq fil-qafas tal-programmi Galileo u EGNOS jimplikaw l-iskambju ta’ informazzjoni klassifikata bejn dawn iż-żewġ entitajiet. Dawn jimplikaw ukoll l-iskambju ta’ informazzjoni klassifikata, bil-Kummissjoni bħala intermedjarju, bejn l-Awtorità Ewropea ta’ Sorveljanza tal-GNSS minn naħa waħda, u l-Aġenzija Spazjali Ewropea, il-Kunsill u l-Istati Membri min-naħa l-oħra.

               (5)

               Permezz tad-Deċiżjoni tagħha 2001/844/KE, KEFA, Euratom (3), il-Kummissjoni emendat ir-regolament intern tagħha biex iżżid miegħu r-regoli li jiddefinixxu l-prinċipji bażiċi u l-istandards minimi ta’ sigurtà li għandhom jiġu osservati, b’mod partikolari rigward informazzjoni klassifikata tal-Unjoni Ewropea.

               (6)

               L-Artikolu 20 tar-Regolament (KE) Nru 1321/2004 jipprovdi li l-Awtorità Ewropea ta’ Sorveljanza tal-GNSS tapplika l-prinċipji ta’ sigurtà li jinsabu fid-Deċiżjoni 2001/844/CE, KEFA, Euratom. Dan japplika b’mod partikolari għad-dispożizzjonijiet li jirrigwardaw l-iskambju, l-ipproċessar u l-ħażna ta’ informazzjoni klassifikata.

               (7)

               Bħalissa m’hemm l-ebda qafas li jippermetti l-iskambju ta’ informazzjoni klassifikata bejn il-Kummissjoni u l-Awtorità Ewropea ta’ Sorveljanza tal-GNSS, u lanqas, permezz tal-Kummissjoni, bejn l-Awtorità Ewropea ta’ Sorveljanza tal-GNSS minn naħa waħda, l-Aġenzija Spazjali Ewropea, il-Kunsill u l-Istati Membri min-naħa l-oħra.

               (8)

               Huwa għalhekk meħtieġ li jsir ftehim bejn il-Kummissjoni u l-Awtorità Ewropea ta’ Sorveljanza tal-GNSS dwar is-sigurtà u l-iskambju ta’ informazzjoni klassifikata. Ftehim bħal dan ġie nnegozjat bejn il-Kummissjoni u l-Awtorità Ewropea ta’ Sorveljanza tal-GNSS u għandu għalhekk jiġi approvat u ffirmat.

         IDDEĊIDIET KIF ĠEJ:
   Artikolu 1
   Il-ftehim bejn il-Kummissjoni Ewropea u l-Awtorità Ewropea ta’ Sorveljanza tal-GNSS dwar is-sigurtà u l-iskambju ta’ informazzjoni klassifikata huwa approvat.
   It-test tal-ftehim huwa mehmuż ma’ din id-Deċiżjoni.
   Artikolu 2
   Id-Direttur Ġenerali tad-Direttorat Ġenerali għall-Enerġija u t-Trasport tal-Kummissjoni Ewropea huwa awtorizzat jiffirma l-ftehim f’isem il-Kummissjoni.
   Artikolu 3
   Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea.

      Magħmul fi Brussell, l-20 ta’ Ottubru 2009.

            Għall-Kummissjoni

         Antonio TAJANI

            Viċi President

      (1)  ĠU L 196, 24.7.2008, p. 1.

      (2)  ĠU L 246, 20.7.2004, p. 1.

      (3)  ĠU L 317, 3.12.2001, p. 1.
   ANNESS

      Ftehim bejn il-Kummissjoni Ewropea u l-Awtorità Ewropea ta’ Sorveljanza tal-GNSS dwar is-sigurtà u l-iskambju ta’ informazzjoni klassifikata
      IL-KUMMISSJONI EWROPEA,
      minn hawn ‘il quddiem imsejħa “Kummissjoni”, irrappreżentata mid-Direttur Ġenerali tad-Direttorat Ġenerali għall-Enerġija u t-Trasport,
      minn naħa waħda, u
      L-AWTORITÀ EWROPEA TA’ SORVELJANZA TAL-GNSS,
      minn hawn ‘il quddiem imsejħa “ASG”, irrappreżentata mid-Direttur Eżekuttiv tagħha,
      min-naħa l-oħra,
      minn hawn ‘il quddiem imsejħin “Partijiet” jew “Parti”,
      WARA LI KKUNSIDRAW it-Trattat li jistabbilixxi l-Komunità Ewropea,
      WARA LI KKUNSIDRAW ir-Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar implimentazzjoni ulterjuri tal-programmi Ewropej ta’ navigazzjoni bis-satellita (EGNOS u Galileo),
      WARA LI KKUNSIDRAW ir-Regolament (KE) Nru 1321/2004 tal-Kunsill tat-12 ta’ Lulju 2004 dwar l-istrutturi ta’ ġestjoni tal-programmi Ewropej ta’ navigazzjoni bis-satellita,
      WARA LI KKUNSIDRAW id-Deċiżjoni 2001/844/KE, KEFA, Euratom tad-29 ta’ Novembru 2001 tal-Kummissjoni li temenda ir-regoli ta’ proċedura interni tagħha,
      BILLI fil-kuntest tal-programmi Ewropej ta’ navigazzjoni bis-satellita EGNOS u Galileo, hemm ħtieġa kontinwa ta’ skambju ta’ informazzjoni klassifikata bejn il-partijiet,
      BILLI konsultazzjonijiet u kooperazzjoniet tajbin u effikaċi jistgħu jeħtieġu l-aċċess għal informazzjoni klassifikata mill-Partijiet, kif ukoll l-iskambju ta’ informazzjoni klassifikata bejn il-Partijiet,
      KONXJI mill-fatt li tali aċċess u tali skambju ta’ informazzjoni klassifikata jeħtieġu miżuri ta’ sigurtà xierqa,
      FTIEHMU KIF ĠEJ:
      Artikolu 1
      Għall-finijiet ta’ dan il-Ftehim, b’dawn li ġejjin wieħed jifhem:
      (a)   “informazzjoni klassifikata”: kull informazzjoni (jiġifieri għarfien li jista’ jiġi kkomunikat fi kwalunkwe forma) jew kull materjal, inklużi dokumenti, li Parti tqis li għandhom jiġu mħarsa minn żvelar mhux awtorizzat u li ġew indikati bħala tali skont klassifikazzjoni ta’ sigurtà;
      (b)   “Parti li tipprovdi l-informazzjoni”: il-parti li minnha tkun ġejja l-informazzjoni klassifikata li tiġi kkomunikata jew żvelata lill-Parti l-oħra, il-Parti riċevitriċi;
      (c)   “Parti riċevitriċi”: il-parti li tirċievi l-informazzjoni klassifikata mill-Parti l-oħra, il-Parti li tipprovdi l-informazzjoni klassifikata;
      (d)   “regolamenti tas-sigurtà”: id-Deċiżjoni 2001/844/KE, KEFA, Euratom tal-Kummissjoni tad-29 ta’ Novembru 2001, kif inhi applikabbli għal kull Parti, u l-proċeduri u r-regolamenti interni ta’ kull Parti.
      Artikolu 2
      Dan il-ftehim japplika għall-informazzjoni klassifikata kkomunikata minn Parti lil oħra jew skambjata bejniethom b’mod konformi mar-regolamenti ta’ sigurtà rispettivi tagħhom għall-ħtiġijiet tal-programmi Ewropej ta’ navigazzjoni bis-satellita (Galileo u EGNOS).
      Artikolu 3
      Kull Parti:

                  (a)

                  tiżgura l-protezzjoni u s-salvagwardja tal-informazzjoni klassifikata koperta minn dan il-ftehim li tiġi kkomunikata minn Parti għal oħra jew skambjata bejniethom;

                  (b)

                  tiżgura li l-informazzjoni klassifikata li tiġi kkomunikata jew skambjata skont dan il-Ftehim, iżżomm il-klassifikazzjoni ta’ sigurtà li tkun tatha l-Parti li tipprovdi l-informazzjoni. Il-Parti riċevitriċi tiżgura l-protezzjoni u s-salvagwardja ta’ din l-informazzjoni klassifikata skont id-dispożizzjonijiet tar-regolamenti ta’ sigurtà tagħha li jirrigwardaw l-informazzjoni klassifikata wara li tkun irċeviet klassifikazzjoni ta’ sigurtà ekwivalenti, b’mod konformi mad-dispożizzjonijiet ta’ sigurtà li għandhom jiġu stabbiliti skont l-Artikolu 9;

                  (c)

                  tastjeni milli tagħmel użu minn din l-informazzjoni klassifikata soġġetta għal dan il-Ftehim għal finijiet li mhumiex dawk li ġew stabbiliti mill-Parti li tkun ipprovdietha;

                  (d)

                  tastjeni milli tiżvela informazzjoni klassifikata soġġetta għal dan il-Ftehim lil Partijiet terzi, ħlief għal dawk imsemmija fl-Artikolu 4, il-paragrafi 4 u 5, mingħajr il-kunsens minn qabel tal-Parti li tkun ipprovdiet l-informazzjoni;

                  (e)

                  ma tawtorizzax l-aċċess għal din l-informazzjoni klassifikata ħlief lil persuni li jkollhom bżonn li jkunu jafuha u, skont il-każ, ikollhom awtorizzazzjoni tas-sigurtà tal-livell meħtieġ.

            Artikolu 4
      1.   L-informazzjoni klassifikata tista’ tiġi kkomunikata jew żvelata, f’konformità mal-prinċipju ta’ kontroll tal-oriġinatur, mill-Parti li tipprovdi l-informazzjoni lill-Parti riċevitriċi.
      2.   L-iżvelar jew il-komunikazzjoni ta’ informazzjoni klassifikata lil Partijiet terzi li mhumiex dawk imsemmija fil-paragrafi 4 u 5 jsir fuq deċiżjoni tal-Parti riċevitriċi, wara li l-Parti li tkun ipprovdiet l-informazzjoni tkun tat il-kunsens tagħha bil-miktub, f’konformità mal-prinċipju ta’ kontroll tal-oriġinatur, kif inhu definit permezz tar-regolament ta’ sigurtà tagħha.
      3.   Permezz tal-applikazzjoni tal-paragrafi 1 u 2, żvelar awtomatiku lil Partijiet terzi li mhumiex dawk imsemmija fil-paragrafi 4 u 5 huwa possibbli biss jekk ikunu ġew stabbiliti u miftiehma proċeduri bejn il-partijiet għal ċerti kategoriji ta’ informazzjoni relatati mal-ħtiġijiet operattivi tagħhom.
      4.   L-informazzjoni klassifikata li toħroġ mingħand l-ASG tista’ tkun żvelata b’mod awtomatiku mill-Kummissjoni lill-Aġenzija Spazjali Ewropea (“ASE”), lill-Kunsill u lill-Istati Membri.
      5.   Il-Kummissjoni għandha tfittex li tidħol fi ftehimiet u arranġamenti mal-ASE, mal-Kunsill u mal-Istati Membri rispettivament, sabiex tippermetti l-iżvelar awtomatiku lill-ASG ta’ informazzjoni klassifikata li toħroġ mingħand l-ASE, il-Kunsill u l-Istati Membri.
      Artikolu 5
      1.   Il-partijiet għandhom jiżguraw li jkollhom sistema ta’ sigurtà u li jimplimentaw miżuri ta’ sigurtà li jissodisfaw il-prinċipji fundamentali u l-istandards minimi ta’ sigurtà pprovduti mir-regolamenti ta’ sigurtà rispettivi tagħhom u li jinsabu fl-arranġamenti li għandhom jiġu implimentati skont l-Artikolu 9, b’mod li jkun applikat livell ekwivalenti ta’ protezzjoni għall-informazzjoni klassifikata soġġetta għal dan il-Ftehim.
      2.   Il-partijiet għandhom jipprovdu għajnuna reċiproka f’dak li jirrigwarda s-sigurtà tal-informazzjoni klassifikata imsemmija f’dan il-Ftehim u l-kwistjonijiet ta’ sigurtà ta’ interess komuni. L-awtoritajiet imsemmija fl-Artikolu 9 għandhom iwettqu konsultazzjonijiet u spezzjonijiet reċiproċi ta’ sigurtà sabiex jivvalutaw l-effikaċja tad-dispożizzjonijiet ta’ sigurtà taħt ir-responsabbiltà tagħhom li għandhom ikunu stabbiliti skont l-Artikolu msemmi.
      3.   Qabel il-komunikazzjoni jew l-iskambju ta’ informazzjoni klassfikata soġġetta għal dan il-Ftehim bejn il-Partijiet, l-awtoritajiet ta’ sigurtà responsabbli msemmija fl-Artikolu 9 jiddikjaraw li jaqblu li jivvalutaw li l-Parti riċevitriċi hija f’pożizzjoni li tiżgura l-protezzjoni u s-salvagwardja tal-informazzjoni msemmija f’konformità mad-dispożizzjonijiet li għandhom jiġu stabbiliti skont l-Artikolu msemmi.
      Artikolu 6
      Il-partijiet jiżguraw li kull persuna li, fil-qadi tad-dmirijiet uffiċjali tagħha, tkun teħtieġ li taċċessa jew, minħabba d-dmirijiet jew il-funzjonijiet tagħha, jista’ jkollha aċċess għal informazzjoni klassifikata kkomunikata jew skambjata skont dan il-Ftehim, ikollha, jekk ikun meħtieġ, awtorizzazzjoni xierqa tas-sigurtà qabel ma tingħata permess li taċċessa din l-informazzjoni klassifikata.
      Il-proċeduri ta’ awtorizzazzjoni tas-sigurtà għandhom l-għan li jiddeterminaw jekk persuna, meta wieħed jikkunsidra l-lealtà u l-fedeltà tagħha, jistax ikollha aċċess għal informazzjoni klassifikata.
      Artikolu 7
      1.   Għall-finijiet ta’ dan il-Ftehim:

                  (a)

                  f’dak li jirrigwarda l-Kummissjoni, il-korrispondenza kollha tintbagħat fl-uffiċċju ċentrali tas-Segretarjat Ġenerali tal-Kummissjoni, f’dan l-indirizz:

                              Commission européenne

                              Secrétariat général

                              1049 Bruxelles/Brussel

                              BELGIQUE/BELGIË

                  (b)

                  f’dak li jirrigwarda l-ASG, il-korrispondenza kollha tintbagħat f’dan l-indirizz:

                              GSA

                              Local Security Officer

                              Rue de la Loi 56/Wetstraat 56

                              1049 Bruxelles/Brussel

                              BELGIQUE/BELGIË

            2.   Minkejja l-paragrafu 1, il-korrispondenza ta’ Parti li għaliha għandhom aċċess biss ċerti aġenti, korpi jew servizzi kompetenti ta’ din il-Parti tista’, għal raġunijiet operattivi, tkun indirizzata u aċċessibbli biss għal ċerti aġenti, korpi jew servizzi kompetenti tal-Parti l-oħra maħturin b’mod speċifiku bħala riċevituri, skont il-kompetenzi tagħhom u skont il-prinċipju tal-ħtieġa li jkollhom għarfien. Jekk dan ikun il-każ:

                  (a)

                  F’dak li jirrigwarda l-Kummissjoni, din il-korrispondenza tintbagħat b’mod dirett mill-ASG lill-uffiċċju lokali li jservi lill-aġenti, lill-korpi jew lis-servizzi kompetenti fi ħdan il-Kummissjoni, jew permezz tal-[uffiċċju ċentrali tas-Segretarjat Ġenerali] tal-Kummissjoni, f’każ li l-aġenti, il-korpi jew is-servizzi riċevituri m’għandhomx uffiċċju lokali;

                  (b)

                  F’dak li jirrigwarda l-ASG, din il-korrispondenza tintbagħat permezz tad-dipartiment tas-sigurtà tal-ASG.

            Artikolu 8
      Id-Direttur Eżekuttiv tal-ASG u d-Direttur tad-Direttorat tas-Sigurtà tal-Kummissjoni jissorveljaw l-implimentazzjoni ta’ dan il-Ftehim.
      Artikolu 9
      1.   Għall-finijiet ta’ dan il-Ftehim, qegħdin jiġu stabbiliti dispożizzjonijiet ta’ sigurtà bejn l-awtoritajiet imsemmija fil-paragrafi 2 u 3 sabiex jiġu stabbiliti l-istandards ta’ protezzjoni ta’ sigurtà u ta’ salvagwardja reċiproka tal-informazzjoni klassifikata kkomunikata u skambjata taħt dan il-Ftehim.
      2.   Id-dipartiment tas-sigurtà tal-ASG, taħt l-awtorità u għan-nom tad-Direttur Eżekuttiv tal-ASG, jelabora d-dispożizzjonijiet ta’ sigurtà li għandhom jittieħdu sabiex ikunu żgurati l-protezzjoni u s-salvagwardja tal-informazzjoni klassifikata kkomunikata lill-ASG jew skambjata magħha skont dan il-Ftehim.
      3.   Id-Direttorat tas-sigurtà tal-Kummissjoni, li jaġixxi taħt l-awtorità tal-Membru tal-Kummissjoni responsabbli mill-kwistjonijiet ta’ sigurtà, jelabora d-dispożizzjonijiet ta’ sigurtà li għandhom jittieħdu sabiex ikunu żgurati l-protezzjoni u s-salvagwardja tal-informazzjoni klassifikata kkomunikata jew skambjata skont dan il-Ftehim fi ħdan il-Kummissjoni u fil-bini tagħha.
      4.   Għall-ASG, id-dispożizzjonijiet ta’ sigurtà msemmija fil-paragrafu 1 huma soġġetti għall-approvazzjoni tal-kunsill tal-amministrazzjoni tal-ASG.
      Artikolu 10
      L-awtoritajiet imsemmija fl-Artikolu 9 jistabbilixxu l-proċeduri li għandhom jiġu segwiti jekk ikun magħruf jew jekk ikun hemm xi suspett li informazzjoni klassifikata koperta minn dan il-Ftehim tkun kompromessa, inkluża n-notifikazzjoni lill-Parti l-oħra dwar is-sitwazzjoni u dwar il-miżuri li jkunu ttieħdu.
      Artikolu 11
      Kull Parti għandha ġġarrab l-ispejjeż tagħha għall-implimentazzjoni ta’ dan il-Ftehim.
      Artikolu 12
      Kwalunkwe tilwima bejn il-Kummissjoni u l-ASG li tirriżulta mill-interpretazzjoni jew mill-applikazzjoni ta’ dan il-Ftehim għandha tkun l-oġġett ta’ negozjati bejn il-Partijiet.
      Artikolu 13
      1.   Dan il-Ftehim jidħol fis-seħħ fl-ewwel jum tal-ewwel xahar mid-data li fiha l-Partijiet ikunu nnotifikaw lil xulxin li l-proċeduri interni meħtieġa huma lesti.
      2.   Kull Parti għandha tinnotifika lill-oħra bi kwalunkwe bidla li tkun saret fir-regolament li tista’ tikkomprometti l-protezzjoni ta’ informazzjoni klassifikata koperta minn dan il-Ftehim.
      3.   Dan il-Ftehim jista’ jiġi eżaminat mill-ġdid fuq talba ta’ Parti jew tal-oħra bl-għan li jsiru xi tibdiliet possibbli.
      4.   Kull bidla f’dan il-Ftehim għandha ssir biss bil-miktub u bi ftehim reċiproku bejn il-Partijiet. Din tidħol fis-seħħ permezz ta’ notifika reċiproka, skont id-dispożizzjonijiet tal-paragrafu 1.
      5.   Dan il-Ftehim għandu jkun konkluż għal perjodu indefinit. Jista’ jintemm fi kwalunkwe ħin minn Parti permezz ta’ notifika bil-miktub ta’ terminazzjoni indirizzata lill-Parti l-oħra. It-terminazzjoni tidħol fis-seħħ sitt xhur wara li l-Parti l-oħra tirċievi notifika tagħha. Madankollu, din ma taffettwax l-obbligi diġà kkuntrattati skont id-dispożizzjonijiet ta’ dan il-Ftehim. B’mod partikolari, kull informazzjoni klassifikata kkomunikata jew skambjata skont dan il-Ftehim tibqa’ protetta skont id-dispożizzjonijiet tal-Ftehim sakemm il-Parti riċevitriċi tagħtiha lura lill-Parti li tkun ipprovdietha, fuq talba ta’ din tal-aħħar.
      6.   Dan il-Ftehim huwa mfassal f’żewġ kopji fil-lingwa Ingliża.

         B’xhieda ta’ dan, is-sottoskritti, awtorizzati bix-xieraq rispettivament, iffirmaw dan il-Ftehim.
         Magħmul fi Brussell, il-11 ta’ Novembru 2009.

               Għall-Kummissjoni

               Id-Direttur Ġenerali

            Matthias RUETE

               Għall-Awtorità Ewropea ta’ Sorveljanza tal-GNSS

               Id-Direttur Eżekuttiv

            Pedro PEDREIRA


title: Deċiżjoni tal-Kummissjoni (UE) 2015/669 tal-24 ta' April 2015 li tħassar id-Deċiżjoni 2007/421/KE dwar il-pubblikazzjoni tal-lista tal-organizzazzjonijiet rikonoxxuti li ġew innotifikati mill-Istati Membri skont id-Direttiva tal-Kunsill 94/57/KE (notifikata bid-dokument C(2015) 2596)

text:
               29.4.2015

               MT

               Il-Ġurnal Uffiċjali tal-Unjoni Ewropea

               L 110/24

         DEĊIŻJONI TAL-KUMMISSJONI (UE) 2015/669
   tal-24 ta' April 2015
   li tħassar id-Deċiżjoni 2007/421/KE dwar il-pubblikazzjoni tal-lista tal-organizzazzjonijiet rikonoxxuti li ġew innotifikati mill-Istati Membri skont id-Direttiva tal-Kunsill 94/57/KE

         (notifikata bid-dokument C(2015) 2596)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 391/2009 tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri (1), u b'mod partikolari l-Artikolu 4(5) tiegħu,
   Billi:

               (1)

               Id-Deċiżjoni tal-Kummissjoni 2007/421/KE (2) tipprovdi li d-Direttur Ġenerali għall-Enerġija u t-Trasport għandu jippubblika f'Il-Ġurnal Uffiċjali tal-Unjoni Ewropea lista aġġornata tal-organizzazzjonijiet rikonoxxuti skont id-Direttiva 94/57/KE (3) qabel l-1 ta' Lulju ta' kull sena.

               (2)

               Id-Direttiva 94/57/KE ġiet riformolata f'żewġ dokumenti legali separati tal-Komunità, id-Direttiva 2009/15/KE tal-Parlament Ewropew u tal-Kunsill (4) u r-Regolament (KE) Nru 391/2009. Dak ir-Regolament fih dispożizzjonijiet dwar it-tfassil u l-aġġornar ta' lista ta' organizzazzjonijiet rikonoxxuti.

               (3)

               Skont l-Artikolu 4(5) tar-Regolament (KE) Nru 391/2009, il-Kummissjoni tfassal u taġġorna regolarment lista tal-organizzazzjonijiet rikonoxxuti skont dak l-Artikolu u dik il-lista tiġi ppubblikata f'Il-Ġurnal Uffiċjali tal-Unjoni Ewropea.

               (4)

               Id-Deċiżjoni 2007/421/KE ma għadhiex relevanti u, għalhekk, għandha tiġi revokata filwaqt li, f'Il-Ġurnal Uffiċjali tal-Unjoni Ewropea, għandha tiġi ppubblikata f'intervalli regolari lista aġġornata tal-organizzazzjonijiet rikonoxxuti skont ir-Regolament (KE) Nru 391/2009,

         ADOTTAT DIN ID-DEĊIŻJONI:
   Artikolu 1
   Id-Deċiżjoni 2007/421/KE titħassar.
   Artikolu 2
   Qabel il-31 ta' Awwissu 2015, id-Direttur Ġenerali għall-Mobbiltà u t-Trasport għandu jippubblika f'Il-Ġurnal Uffiċjali tal-Unjoni Ewropea, lista tal-organizzazzjonijiet rikonoxxuti skont ir-Regolament (KE) Nru 391/2009 li għandha tiġi aġġornata kull meta jkun meħtieġ biex tqis il-bidliet fl-entitajiet ġuridiċi inklużi f'dik il-lista.
   Artikolu 3
   Din id-Deċiżjoni hija indirizzata lill-Istati Membri.

      Magħmul fi Brussell, l-24 ta' April 2015.

            Għall-Kummissjoni

         Violeta BULC

            Membru tal-Kummissjoni

      (1)  ĠU L 131, 28.5.2009, p. 11.

      (2)  Id-Deċiżjoni tal-Kummissjoni 2007/421/KE tal-14 ta' Ġunju 2007 li tħassar id-Deċiżjoni 96/587/KE dwar il-pubblikazzjoni tal-lista tal-organizzazzjonijiet rikonoxxuti li ġew innotifikati mill-Istati Membri skont id-Direttiva tal-Kunsill 94/57/KE (ĠU L 157, 19.6.2007, p. 18).

      (3)  Id-Direttiva tal-Kunsill 94/57/KE tat-22 ta' Novembru 1994 dwar ir-regoli u l-istandards komuni għall-ispezzjoni tal-bastimenti u l-organizzazzjonijiet tal-perizji u għall-attivitajiet relevanti tal-amministrazzjonijiet marittimi (ĠU L 319, 12.12.1994, p. 20).

      (4)  Id-Direttiva 2009/15/KE tal-Parlament Ewropew u tal-Kunsill tat-23 ta' April 2009 dwar ir-regoli u l-istandards komuni għall-organizzazzjonijiet għall-ispezzjoni u l-perizji tal-vapuri u għall-attivitajiet rilevanti tal-amministrazzjonijiet marittimi (ĠU L 131, 28.5.2009, p. 47).


title: 2007/242/KE: Deċiżjoni tal-Kunsill tat- 23 ta’ April 2007 li timplimenta l-Artikolu 7(2) tar-Regolament (KE) Nru 423/2007 dwar miżuri restrittivi kontra l-Iran

text:
               8.1.2008

               MT

               Il-Ġurnal Uffiċjali ta’ l-Unjoni Ewropea

               389

         DEĊIŻJONI TAL-KUNSILL
   tat-23 ta’ April 2007
   li timplimenta l-Artikolu 7(2) tar-Regolament (KE) Nru 423/2007 dwar miżuri restrittivi kontra l-Iran
   (2007/242/KE)
   IL-KUNSILL TA’ L-UNJONI EWROPEA,
   Wara li kkunsidra r-Regolament tal-Kunsill (KE) Nru 423/2007 tad-19 ta' April 2007 (1), u b'mod partikolari l-Artikolu 15(2) tiegħu,
   Billi:

               (1)

               Fid-19 ta' April 2007, il-Kunsill adotta r-Regolament (KE) Nru 423/2007 dwar miżuri restrittivi kontra l-Iran. L-Artikolu 15 (2) ta' dak ir-Regolament jipprevedi li l-Kunsill għandu jistabbilixxi, jirrevedi u jemenda l-lista ta' persuni, entitajiet u korpi msemmija fl-Artikolu 7(2) ta' dak ir-Regolament.

               (2)

               Il-Kunsill iddetermina li ċerti persuni, entitajiet u korpi jissodisfaw il-kondizzjonijiet stabbiliti fl-Artikolu 7(2) tar-Regolament (KE) Nru 423/2007 u li għandhom għalhekk ikunu imniżżla fl-Anness V ta' dak ir-Regolament għar-raġunijiet individwali u speċifiċi mniżżla fih,

         IDDEĊIEDA KIF ĠEJ:
   Artikolu 1
   Il-persuni, entitajiet u korpi li jidhru fl-Anness għal din id-Deċiżjoni għandhom ikunu mniżżla taħt l-Anness V tar-Regolament (KE) Nru 423/2007.
   Artikolu 2
   Din id-Deċiżjoni għandu jkollha effett mill-jum tal-pubblikazzjoni tagħha.
   Artikolu 3
   Din id-Deċiżjoni għandha tiġi pubblikata fil-Ġurnal Uffiċjali ta’ l-Unjoni Ewropea.

      Magħmul fil-Lussemburgu, 23 ta’ April 2007.

            Għall-Kunsill

            Il-President

         F.-W. STEINMEIER

      (1)  ĠU L 103, 20.4.2007, p. 1.

      ANNESS

         “A.   Legal persons, entities and bodies

                     Name

                     Identifying information

                     Reasons

                     1.

                     Aerospace Industries Organisation (AIO)

                     AIO, 28 Shian 5, Lavizan, Tehran

                     The AIO oversees Iran's production of missiles, including the Shahid Hemmat Industrial Group, the Shahid Bagheri Industrial Group and the Fajr Industrial Group, which were all designated under UNSCR 1737 (2006). The head of the AIO and two other senior officials were also designated under UNSCR 1737 (2006).

                     2.

                     Armament Industries

                     Pasdaran Av., PO Box 19585/777, Tehran

                     A subsidiary of the DIO (Defence Industries Organisation).

                     3.

                     Defence Technology and Science Research Centre (DTSRC) — also known as the Educational Research Institute/Moassese Amozeh Va Tahgiaghati (ERI/MAVT Co.)

                     Pasdaran Av., PO Box 19585/777, Tehran

                     Responsible for R&D. A subsidiary of the DIO. The DTSRC handles much of the procurement for the DIO.

                     4.

                     Jaber Ibn Hayan

                     AEOI JIHRD, PO Box 11365-8486, Tehran; 84, 20th Av., Entehaye Karegar Shomali Street, Tehran

                     Jaber Ibn Hayan is an AEOI (Atomic Energy Organisation of Iran) laboratory involved in fuel cycle activities. Located within the Tehran Nuclear Research Centre (TNRC), it was not declared by Iran under its safeguards agreement prior to 2003, although conversion work was being carried out there.

                     5.

                     Marine Industries

                     Pasdaran Av., PO Box 19585/777, Tehran

                     A subsidiary of the DIO.

                     6.

                     Nuclear Fuel Production and Procurement Company (NFPC)

                     AEOI-NFPD, PO Box 11365-8486, Tehran, Iran

                     The Nuclear Fuel Production Division (NFPD) of the AEOI is involved in research and development in the field of the nuclear fuel cycle, including uranium exploration, mining, milling and conversion and nuclear waste management. The NFPC is the successor to the NFPD, the subsidiary company under the AEOI that runs research and development in the nuclear fuel cycle, including conversion and enrichment.

                     7.

                     Special Industries Group

                     Pasdaran Av., PO Box 19585/777, Tehran

                     A subsidiary of the DIO.

                     8.

                     TAMAS Company

                     TAMAS is involved in enrichment-related activities, which Iran is required by the IAEA Board and the Security Council to suspend. TAMAS is the overarching body, under which four subsidiaries have been established, including one doing uranium extraction to concentration and another in charge of uranium processing, enrichment and waste.

               B.   Natural persons

                     Name

                     Identifying information

                     Reasons

                     1.

                     Reza AGHAZADEH

                     Date of birth: 15.3.1949. Passport number: S4409483, valid 26.4.2000-27.4.2010. Issued: Tehran. Place of birth: Khoy.

                     Head of the Atomic Energy Organisation of Iran (AEOI). The AEOI oversees Iran's nuclear programme and is designated under UNSCR 1737 (2006).

                     2.

                     Amir Moayyed ALAI

                     Involved in managing the assembly and engineering of centrifuges. Iran is required by the IAEA Board and the Security Council to suspend all enrichment-related activities. This includes all centrifuge-related work. On 27 August 2006 Alai received a special award from President Ahmadinejad for his role in managing the assembly and engineering of centrifuges.

                     3.

                     Mohammed Fedai ASHIANI

                     Involved in the production of ammonium uranyl carbonate (AUC) and the management of the Natanz enrichment complex. Iran is required to suspend all enrichment-related activities. On 27 August 2006 Ashiani received a special award from President Ahmadinejad for his role in the AUC production process and for his role in the management of and engineering design for the enrichment complex at the Natanz (Kashan) site.

                     4.

                     Haleh BAKHTIAR

                     Involved in the production of magnesium at a concentration of 99,9 %. On 27 August 2006 Bakhtiar received a special award from President Ahmadinejad for her role in producing magnesium at a concentration of 99,9 %. Magnesium of this purity is used to produce uranium metal, which can be cast into material for a nuclear weapon. Iran has refused to provide the IAEA with access to a document on the production of uranium metal hemispheres, only applicable for nuclear weapons use.

                     5.

                     Morteza BEHZAD

                     Involved in making centrifuge components. Iran is required to suspend all enrichment-related activities. This includes all centrifuge-related work. On 27 August 2006 Behzad received a special award from President Ahmadinejad for his role in making complex and sensitive centrifuge components.

                     6.

                     Dr Hoseyn (Hossein) FAQIHIAN

                     Address of the NFPC: AEOI-NFPD, PO Box 11365-8486, Tehran, Iran.

                     Deputy and Director General of the Nuclear Fuel Production and Procurement Company (NFPC), part of the AEOI. The AEOI oversees Iran's nuclear programme and is designated under UNSCR 1737 (2006). The NFPC is involved in enrichment-related activities, which Iran is required by the IAEA Board and the Security Council to suspend.

                     7.

                     Seyyed Hussein (Hossein) HUSSEINI (HOSSEINI)

                     An AEOI official involved in the heavy water research reactor (IR40) project at Arak. UNSCR 1737 (2006) required Iran to suspend all work on heavy water related projects.

                     8.

                     Javad KARIMI SABET

                     Head of the Novin Energy Company. In August 2006 Karimi Sabet received an award from President Ahmadinejad for his role in designing, producing, installing and using nuclear equipment at the Natanz site.

                     9.

                     Said Esmail KHALILIPOUR

                     Deputy Head of the AEOI. The AEOI oversees Iran's nuclear programme and is designated under UNSCR 1737 (2006).

                     10.

                     Ali Reza KHANCHI

                     Address of the NRC: AEOI-NRC, PO Box 11365-8486, Tehran, Iran; Fax (+9821) 8021412.

                     Head of the AEOI's Tehran Nuclear Research Centre. The IAEA is continuing to seek clarification from Iran about plutonium separation experiments carried out at the TNRC, including about the presence of HEU particles in environmental samples taken at the Karaj Waste Storage Facility, where containers used to store depleted uranium targets used in those experiments are located. The AEOI oversees Iran's nuclear programme and is designated under UNSCR 1737 (2006).

                     11.

                     Hamid-Reza MOHAJERANI

                     Involved in production management at the Uranium Conversion Facility (UCF) at Esfahan. On 27 August 2006 Mohajerani received a special award from President Ahmadinejad for his role in production management at the UCF and in planning, building and installing the UF6 unit (UF6 is the feed material for enrichment).

                     12.

                     Houshang NOBARI

                     Involved in the management of the Natanz enrichment complex. Iran is required by the IAEA Board and the Security Council to suspend all enrichment-related activities. These include activities at the enrichment complex at Natanz (Kashan). On 27 August 2006 Nobari received a special award from President Ahmadinejad for his role in the successful management and execution of the Natanz (Kashan) site plan.

                     13.

                     Dr Javad RAHIQI

                     Head of the AEOI's Esfahan Nuclear Technology Centre. This oversees the uranium conversion plant at Esfahan. Iran is required by the IAEA Board and the Security Council to suspend all enrichment-related activities. This includes all uranium conversion work. The AEOI oversees Iran's nuclear programme and is designated under UNSCR 1737 (2006).

                     14.

                     Abbas RASHIDI

                     Involved in enrichment work at Natanz. Iran is required by the IAEA Board and the Security Council to suspend all enrichment-related activities. On 27 August 2006 Rashidi received a special award from President Ahmadinejad for his management and notable role in the successful operation of the 164-centrifuge enrichment cascade at Natanz.

                     15.

                     Abdollah SOLAT SANA

                     Managing Director of the Uranium Conversion Facility (UCF) in Esfahan. This is the facility that produces the feed material (UF6) for the enrichment facilities at Natanz. On 27 August 2006 Solat Sana received a special award from President Ahmadinejad for his role.”


title: Deċiżjoni tal-Kunsill (PESK) 2016/220 tal-15 ta' Frar 2016 li temenda d-Deċiżjoni 2011/101/PESK dwar miżuri restrittivi kontra ż-Żimbabwe

text:
               17.2.2016

               MT

               Il-Ġurnal Uffiċjali tal-Unjoni Ewropea

               L 40/11

         DEĊIŻJONI TAL-KUNSILL (PESK) 2016/220
   tal-15 ta' Frar 2016
   li temenda d-Deċiżjoni 2011/101/PESK dwar miżuri restrittivi kontra ż-Żimbabwe
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 29 tiegħu,
   Wara li kkunsidra l-proposta tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fil-15 ta' Frar 2011, il-Kunsill adotta d-Deċiżjoni 2011/101/PESK (1).

               (2)

               Il-Kunsill għamel rieżami tad-Deċiżjoni 2011/101/PESK, filwaqt li qies l-iżviluppi politiċi fiż-Żimbabwe.

               (3)

               Il-miżuri restrittivi għandhom jiġu estiżi sal-20 ta' Frar 2017.

               (4)

               Il-miżuri restrittivi għandhom jinżammu għal seba' persuni u entità waħda mniżżlin fl-Anness I għad-Deċiżjoni 2011/101/PESK. Is-sospensjoni tal-miżuri restrittivi għandha tiġġedded għall-ħames persuni elenkati fl-Anness II għad-Deċiżjoni 2011/101/PESK.

               (5)

               Id-Deċiżjoni 2011/101/PESK għandha tiġi emendata skont dan,

         ADOTTA DIN ID-DEĊIŻJONI:
   Artikolu 1
   Id-Deċiżjoni 2011/101/PESK hija emendata kif ġej:

               (1)

               L-Artikolu 10 huwa sostitwit b'dan li ġej:
               “Artikolu 10
               1.   Din id-Deċiżjoni għandha tidħol fis-seħħ fid-data tal-adozzjoni tagħha.
               2.   Din id-Deċiżjoni għandha tapplika sal-20 ta' Frar 2017.
               3.   Il-miżuri msemmija fl-Artikolu 4(1) u l-Artikolu 5(1) u (2), safejn japplikaw għal persuni elenkati fl-Anness II, għandhom jiġu sospiżi sal-20 ta' Frar 2017.
               Is-sospensjoni għandha tiġi riveduta kull tliet xhur.
               4.   Din id-Deċiżjoni għandha tinżamm taħt reviżjoni kostanti u għandha tiġġedded, jew tiġi emendata kif adatt, jekk il-Kunsill iqis li l-għanijiet tagħha ma ntlaħqux.”.

               (2)

               L-Anness I huwa sostitwit bit-test li jidher fl-Anness I għal din id-Deċiżjoni.

               (3)

               L-Anness II huwa sostitwit bit-test li jidher fl-Anness II għal din id-Deċiżjoni.

         Artikolu 2
   Din id-Deċiżjoni għandha tidħol fis-seħħ fil-jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

      Magħmul fi Brussell, il-15 ta' Frar 2016.

            Għall-Kunsill

            Il-President

         F. MOGHERINI

      (1)  Deċiżjoni tal-Kunsill 2011/101/PESK tal-15 ta' Frar 2011 dwar miżuri restrittivi kontra ż-Żimbabwe (ĠU L 42, 16.2.2011, p. 6).

      ANNESS I

            “ANNESS I
            PERSUNI U ENTITAJIET IMSEMMIJIN FL-ARTIKOLI 4 U 5
            I.   Persuni

                        Isem (u kwalunkwe psewdonimu)

                        Informazzjoni ta' identifikazzjoni

                        Raġunijiet għall-indikazzjoni

                        1.

                        Mugabe, Robert Gabriel

                        President, imwieled fil-21.2.1924
                        Passaport AD001095

                        Kap tal-Gvern u responsabbli għal attivitajiet li jimminaw serjament id-demokrazija, ir-rispett għad-drittijiet tal-bniedem u l-istat tad-dritt.

                        2.

                        Mugabe, Grace

                        Imwielda fit-23.7.1965
                        Passaport AD001159
                        ID 63-646650Q70

                        Assoċjata mal-fazzjoni tal-Gvern taż-ZANU-PF (Zimbabwe African National Union — Patriotic Front). Ħadet taħt idejha l-Iron Mask Estate fl-2002; allegata li tikseb profitti kbar mit-tħaffir għad-djamanti.

                        3.

                        Bonyongwe, Happyton Mabhuya

                        Direttur Ġenerali tal-Organizzazzjoni Ċentrali tas-Servizzi Sigrieti, imwieled fis-6.11.1960
                        Passaport: AD002214
                        ID: 63-374707A13

                        Membru anzjan tas-sigurtà assoċjat mill-qrib mal-fazzjoni tal-Gvern taż-ZANU-PF u kompliċi fil-formazzjoni jew it-tmexxija tal-politika ripressiva tal-istat. Akkużat li huwa responsabbli għall-ħtif, it-tortura u l-qtil ta' attivisti tal-MDC f'Ġunju 2008.

                        4.

                        Chihuri, Augustine

                        Kummissarju tal-Pulizija, imwieled fl-10.3.1953
                        Passaport AD000206
                        ID 68-034196M68

                        Uffiċjal anzjan tal-pulizija u membru tal-Kmand Operattiv Konġunt, assoċjat mill-qrib mal-politiki ripressivi taż-ZANU-PF. Stqarr pubblikament li jappoġġa liż-ZANU-PF f'kontravenzjoni tal-Att tal-Pulizija. F'Ġunju 2009 ordna lill-pulizija biex iwaqqgħu l-każijiet kollha relatati mal-omiċidji li twettqu fiż-żmien ta' qabel l-elezzjoni Presidenzjali ta' Ġunju 2008.

                        5.

                        Chiwenga, Constantine

                        Kmandant tal-Forzi ta' Difiża taż-Żimbabwe, Ġeneral (ex-Kmandant tal-Armata, Logutenent Ġeneral), imwieled fil-25.8.1956
                        Passaport AD000263
                        ID 63-327568M80

                        Membru tal-Kmand Operattiv Konġunt u kompliċi fil-formazzjoni jew id-direzzjoni tal-politika ripressiva tal-istat. Uża l-armata għall-akkwisti ta' azjendi agrikoli. Matul l-elezzjonijiet tal-2008 kien arkitett prinċipali tal-vjolenza assoċjata mal-proċess tal-ballottaġġ Presidenzjali.

                        6.

                        Shiri, Perence (magħruf ukoll bħala Bigboy) Samson Chikerema

                        Marixxall tal-Ajru (Forza tal-Ajru), imwieled fl-1.11.1955
                        ID 29-098876M18

                        Uffiċjal militari anzjan u membru tal-Kmand Operattiv Konġunt taż-ZANU-PF u kompliċi fil-formazzjoni jew id-direzzjoni tal-politika oppressiva tal-istat. Involut fi vjolenza politika, inkluż matul l-elezzjoni tal-2008 f'Mashonaland West u f'Chiadzwa.

                        7.

                        Sibanda, Phillip Valerio (magħruf ukoll bħala Valentine)

                        Kmandant tal-Armata Nazzjonali taż-Żimbabwe, Logutenent Ġeneral, imwieled fil-25.8.1956 jew l-24.12.1954
                        ID 63-357671H26

                        Membru anzjan tal-armata b'rabtiet mal-Gvern u kompliċi fil-formazzjoni jew id-direzzjoni tal-politika oppressiva tal-istat.

                  II.   Entitajiet

                        Isem

                        Informazzjoni ta' identifikazzjoni

                        Raġunijiet għall-indikazzjoni

                        1.

                        Zimbabwe Defence Industries

                        10th floor, Trustee House, 55 Samora Machel Avenue, PO Box 6597, Ħarare, Żimbabwe.

                        Assoċjata mal-Ministeru tad-Difiża u mal-fazzjoni tal-Gvern taż-ZANU-PF”.

      ANNESS II

            “ANNESS II
            PERSUNI MSEMMIJIN FL-ARTIKOLU 10(3)
            Persuni
            Isem (u kwalunkwe psewdonimu)

                        1.

                        Bonyongwe, Happyton Mabhuya

                        2.

                        Chihuri, Augustine

                        3.

                        Chiwenga, Constantine

                        4.

                        Shiri, Perence (magħruf ukoll bħala Bigboy) Samson Chikerema

                        5.

                        Sibanda, Phillip Valerio (magħruf ukoll bħala Valentine)”.